Rīgā

|  |  |
| --- | --- |
| Dokumenta datums ir  elektroniskās parakstīšanas datums. | Nr.  skatīt pievienotajā datnē. |

**Rīgas Austrumu izpilddirekcijai**

**ia@riga.lv**

**Par atzinuma sniegšanu projekta iecerei**

**par brīvkrāna atjaunošanu Raiņa bulvārī**

Atbildot uz saņemto 2019.gada 20.jūnija Rīgas pilsētas apkaimju attīstības projektu īstenošanas konkursa vērtēšanas komisijas vēstuli Nr.AAK-19-4-nd, informējam, ka konceptuāli projekta iecere ir realizējama un atbalstāma.

Lai varētu izvērtēt veicamās darbības SIA “Rīgas ūdens” (turpmāk – Sabiedrība) veica ūdensvada, kanalizācijas pievada un brīvkrāna apsekošanu.

Objekta apsekošanas rezultātā tika konstatēts, ka ūdens padevi brīvkrānam Sabiedrība var nodrošināt, ūdensvada pievada pieslēguma noslēgarmatūra un noslēgarmatūra šahtā funkcionē un ir darba kārtībā, ūdensvada pievads šahtā ir atvienots, šahtā ir iespējams uzstādīt ūdens patēriņa uzskaites mēraparātu.

Vēsturiski brīvkrāns darbojās ar rokas virzuļsūkņa mehānisma palīdzību, tāpēc atbilstoši mūsdienu tehnoloģiskām iespējām un higiēnas prasībām, būtu jāmaina ūdens padeves mehānisms. Orientējoši jauna brīvkrāna uzstādīšana varētu izmaksāt robežās no 1000 līdz 2000 EUR, kas var mainīties atkarībā no iespējas izvēlēto mehānismu pielāgot esošai būves konstrukcijai, jo šajā gadījumā nebūs iespējams piegādāt un izbūvēt standarta brīvkrānu.

Uzskatām, ka nav rekomendējams brīvkrānu izmantot ziemas periodā.

|  |  |
| --- | --- |
| Valdes priekšsēdētāja | D.Kalniņa |

R.Neilands

67032872